Gus Van Sant

**Gus Green Van Sant Jr.** (s. 24. heinäkuuta 1952 Louisville, Kentucky) on yhdys&shy;valtalainen elokuva&shy;ohjaaja, valokuvaaja, muusikko ja kirjailija. Hänet on elokuva&shy;ohjaajana asetettu kahdesti Oscar-ehdokkaaksi. Hän on lisäksi voittanut kyseenalaisen Razzie-palkinnon huonoimmasta ohjauksesta. Hänen läpimurtoelokuvansa oli *[[Drugstore Cowboy]]* (1989).

## Ura
Van Sant aloitti ohjaamisen televisiomainoksilla. Elokuvien lisäksi hänen tuotannostaan on julkaistu yksi romaani, valokuvakirja sekä kaksi musiikkialbumia.

Elokuvantutkija Christian Weber jakaa Van Santin tuotannon vuosilta 1985–2012 neljään kauteen. Ensimmäiset elokuvat *[[Mala Noche]]* (1985), *[[Drugstore Cowboy]]* (1989), *[[Matkalla Idahoon]]* (1991) ja *[[Even Cowgirls Get the Blues]]* (1993) tarkastelevat muun muassa seksuaali&shy;vähemmistöjen ulkopuolisuutta, ja ne kuuluvat niin kutsutun uuden homoelokuvan () ensimmäiseen aaltoon. Näitä elokuvia leimaavat myös alituinen liike ja kodittomuus, ja ohjaaja hyödyntää lännenelokuvien aiheistoa ja surreaalisia unikuvia. Monissa elokuvissa kautta uransa Van Sant on ollut kiinnostunut nuorista henkilöistä, samoin kuin vaikkapa Larry Clark ja Gregg Araki.

Ensimmäisten elokuvien menestys avasi Van Santille portit Hollywoodiin, ja toisen kauden elokuvat *[[Hinnalla millä hyvänsä (vuoden 1995 elokuva)|Hinnalla millä hyvänsä]]* (1995), *[[Will Hunting]]* (1997) ja *[[Elämän edessä]]* (2000) ovat muodoltaan perinteisempiä, mutta Weberin mukaan liikkeen ja kodittomuuden aihelma esiintyy niissä edelleen. Näissä elokuvissa nuori päähenkilö kohtaa vanhemman opettajahahmon.

Kolmanteen tuotantokauteen Weber sisällyttää elokuvat *[[Psycho (vuoden 1998 elokuva)|Psyko]]* (1998), *[[Gerry]]* (2002), *[[Elephant (elokuva)|Elephant]]* (2003), *[[Last Days]]* (2005) ja *[[Paranoid Park]]* (2007). Näitä luonnehtii päähenkilön ulkopuolisuus ja ajautuminen tuhoon. *Elephant* sai innoituksensa Columbinen verilöylystä. *Gerry*, *Elephant* ja *Last Days* muodostavat ”kuoleman trilogian”, ja ohjaaja poikkeaa lineaarisesta ja kronologisesta kerronnasta. *Psyko* puolestaan pyrkii toistamaan värillisenä Alfred Hitchcockin elokuvan *[[Psyko (vuoden 1960 elokuva)|Psyko]]*.

Neljänteen kauteen kuuluvat elokuvat *[[Milk (elokuva)|Milk]]* (2008), *[[Restless (vuoden 2011 elokuva)|Restless]]* (2011) ja *[[Promised Land (vuoden 2012 elokuva)|Promised Land]]* (2012). Ohjaaja palaa näissä teoksissa paitsi perinteisiin kerrontaratkaisuihin, myös yksinäisyyden ja ulkopuolisuuden aiheistoon. Videolevitykseen *Restless* julkaistiin myös mykkäversiona, joka kuvattiin yhtä aikaa ääniversion kanssa.

Van Santin uusin elokuva *[[Sea of Trees]]* (2015) sai melko torjuvan vastaanoton: Cannesin elokuvajuhlilla sille buuattiin, ja ensimmäiset arvostelut olivat enimmäkseen kielteisiä.

## Valikoitu ohjaajafilmografia
**[[Drugstore Cowboy]]*, 1989
**[[Matkalla Idahoon]]* (*My Own Private Idaho*, 1991)
**[[Even Cowgirls Get the Blues]]* (1993)
**[[Will Hunting]]* (*Good Will Hunting*, 1997)
**[[Psyko (vuoden 1998 elokuva)|Psyko]]* (1998)
**[[Elämän edessä]]* (*Finding Forrester*, 2000)
**[[Elephant (elokuva)|Elephant]]* (2003)
**[[Last Days]]* (2005)
**[[Pariisi, rakkaudella]]* (*Paris, je t’aime*, 2006, yksi 18 episodista)
**[[Paranoid Park]]* (2007)
**[[Milk (elokuva)|Milk]]* (2008)
* *[[Promised Land (vuoden 2012 elokuva)|Promised Land]]* (2012)
* *[[Sea of Trees]]* (2015)

## Lähteet

## Aiheesta muualla

* ''Paranoid Park''.  *Future Movies* (1/2008).
* Haastattelu (2003).  
* Sublime Anarchy in Gus Van Sant’s ''Elephant''. *Senses of Cinema*.
* Gus Van Sant: Vague Recollections. *Reverse Shot*.
* Kirjallisuutta Gus Van Santista.